TUGIMEETMETE RAKENDAMISE TINGIMUSED JA KORD VÕNNU KESKKOOLIS

Valdkonda reguleerivad õigusaktid:

Põhikooli-ja gümnaasiumi seadus, eelkõige 3. peatüki 4. jagu ning §-d37 ja 58.

Haridus-ja teadusministri määrus Tugispetsialistide teenuse kirjeldus ja teenuse rakendamise kord.

1.ÜLDPÕHIMÕTTED

1.1. Kool lähtub õppe korraldamisel kaasava hariduse põhimõtetest.

1.2. Tulenevalt õpilase individuaalsest vajadusest tagatakse õpilasele võimetekohane õpe ja vajalik tugi õpetajate, tugispetsialistide ja teiste spetsialistide koostöös.

1.3. Iga õpilane võib üldharidust omandades erinevatel põhjustel vajada võimetekohaste õpitulemuste saavutamiseks lühiajaliselt või alaliselt toetust. Tulenevalt toe vajaduse mahust on õpilasele võimalik pakkuda, kas üldist, tõhustatud või erituge.

1.4. Vajalikku koostööd toe väljaselgitamiseks erinevate osapoolte vahel koordineerib koolis HEV koordinaator (edaspidi HEVKO).

1.5. Korra väljatöötamise ja uuendamise eest vastutab HEVKO.

2.ÕPILASE ARENGU TOETAMINE KOOLIS

2.1.Õpetajad jälgivad õpilase arengut ja toimetulekut koolis ning kohandavad õpet õpilase

individuaalsete vajaduste ja võimete järgi.

2.2.Vajaduse korral tagatakse õpilasele koolis eripedagoogi/ logopeedi ja sotsiaalpedagoogi teenus.

2.3. Kui ilmneb õpilase andekus (mis kriteeriumid), tagatakse talle koolis individuaalse õppekava rakendamine ning täiendav juhendamine aineõpetajate (näit. olüpiaadideks ettevalmistamine) või teiste spetsialistide poolt haridusprogrammide või haridusasutuste kaudu.

2.4. Õpilase arengu toetamiseks korraldatakse temaga koolis vähemalt üks kord õppeaastas

arenguvestlus, mille põhjal lepitakse kokku edasises õppes ja arengu eesmärkides.

2.5. Koolis on moodustatud pikapäevarühm põhiharidust omandavatele õpilastele. Pikapäevarühmas korraldatava õppekavavälise tegevusena pakutakse õpilasele järelevalvet ning pedagoogilist juhendamist ja suunamist õppest vaba aja sisustamisel, koduste õpiülesannete täitmisel, huvitegevuses ning huvide arendamisel. Pikapäevarühma töökorralduse ja päevakava kehtestab Võnnu Keskkooli direktor, määrates seal aja koduste õpiülesannete täitmiseks, vaba aja tegevusteks ja huvitegevuseks.

3. TUGITEENUSTE MEESKOND KOOLIS

3.1.Tugimeeskonna tööd ja hariduslike tugiteenuste osutamist koolis koordineerib direktori määratud HEVKO.

3.2. Kooli tugimeeskonda kuuluvad: eripedagoog/ logopeed, sotsiaalpedagoog, vajadusel/ võimalusel abiõpetaja/ tugiisik.

3.3. Eripedagoogi/ logopeedi ja sotsiaalpedagoogi (edaspidi tugispetsialisti) ülesanne on koostöös õpetajatega, lapsevanemate, HEVKO ja Võnnu Keskkooli õpetajatega toetada õpilase arengut, võimetekohast õppimist ja sotsiaalseid oskusi.

3.4. Tugispetsialist:

3.4.1. hindab oma eriala kompetentsist lähtuvalt õpilase arengut ja toimetulekut õpikeskkonnas ning selgitab välja abi-ja toetusvajaduse;

3.4.2. toetab ja suunab õpilast probleemide lahendamisel ning viib läbi õpilase arengut, toimetulekut ja sotsiaalset tegevusvõimet toetavaid tegevusi individuaalselt või rühmas;

3.4.3. nõustab ja toetab õpetajat õpilase õppe-ja arendustegevuste planeerimisel ning läbiviimisel, õpilasele sobiva õppemetoodika ja õppevormi leidmisel, sobilike õppematerjalide, abivahendite valimisel ja kohandamisel ning individuaalse õppe korralduse kava või õppekava koostamisel;

3.4.4. nõustab kooli juhtkonda erivajadustega õpilaste õppe korraldamisel ja õpilase vajadusi

arvestava arengu-ja õpikeskkonna kujundamisel ning õpilase toetamiseks sobivate meetmete rakendamisel;

3.4.5. nõustab lapsevanemaid ja perekonda lapse toetamisega seotud küsimustes ning teeb vajadusel koostööd teiste valdkondade spetsialistidega.

3.5. HEVKO ülesandeks on:

3.5.1. korraldada koolisisest meeskonnatööd, mida on vaja õppe ja arengu toetamiseks ning

koordineerida koolivälises võrgustikutöös osalemist;

3.5.2. toetab ja juhendab õpetajat haridusliku erivajaduse väljaselgitamisel, nõustab vanemat

ning teeb õpetajale ja direktorile ettepanekuid edaspidiseks pedagoogiliseks tööks, koolis pakutavate õpilase arengut toetavate meetmete rakendamiseks või lisauuringute tegemiseks ning ühelt haridustasemelt teisele ülemineku toetamiseks;

3.5.3. vastutab õpilaste individuaalse arengu jälgimise kaartide täitmise eest.

3.6. Eripedagoogi ülesandeks on:

3.6.1. õpilase arengu-ja õpioskuste taseme kindlaks tegemine;

3.6.2. õpilase arengut mõjutavate tegurite ning õpivajaduste välja selgitamine;

3.6.3. õpetajate juhendamine ja nõustamine õpilase õppe planeerimisel ja läbiviimisel;

3.6.4. õpiabirühma-või individuaaltundide ettevalmistamine ja läbiviimine õppeasutuses.

3.7. Logopeedi ülesandeks on:

3.7.1. õpilase kommunikatsioonivõime hindamine, kommunikatsioonihäiretega õpilaste väljaselgitamine,

3.7.2. õpilase suulise ja kirjaliku kõne arengu toetamine ning neile sobiva suhtluskeskkonna

soovitamine;

3.7.3. õpetajate toetamine õpilaste kommunikatsioonivõime arendamisel, taastamisel ning

kompenseerimisel;

3.8. Sotsiaalpedagoogi ülesandeks on:

3.8.1. õpilase sotsiaalsete oskuste hindamine ning tema eakohast tegutsemisvõimet takistavate tegurite analüüsimine, õpilase suhtlemisoskuse ja sotsiaalse pädevuse kujundamine ja toetamine;

3.8.2. koolis esilekerkivate õpilaste sotsiaalsete ja koolikohustuse täitmist takistavate probleemide kaardistamine, nende ennetus-ja lahendustegevuste koordineerimine.

3.9. Abiõpetaja kuulub pedagoogilise personali hulka, kelle ülesandeks on:

3.9.1. koostöös õpetajaga toetada õppija arengut, aitamaks õpilasel saavutada püstitatud

õpitulemusi;

3.9.2. tuge vajavaid õpilasi kogu rühma või klassiga läbiviidavas töös õpetaja ja/või tugispetsialisti eelneval juhendamisel.

3.10. Tugiisiku ülesanne on õpilase erivajadustest tingitud personaalne abistamine koolis arendus-ja õppeprotsessis osalemisel.

4. ÕPILASE TOE VAJADUSE VÄLJA SELGITAMINE

4.1. Kui õpilasel ilmneb mahajäämus õppetöös või ajutised raskused võimetekohaste õpitulemuste saavutamisel:

4.1.1. teavitatakse sellest koheselt õpilase vanemat ning avatakse individuaalse arengu jälgimise kaart;

4.1.2. viiakse läbi õpilase pedagoogilis-psühholoogiline hindamine –õpetajad ja kooli tugispetsialistid hindavad õpilase õpihuvi ja motivatsiooni, õpioskusi, õpilase tugevaid ja nõrku külgi erinevates õppeainetes ja sotsiaalsetes oskustes, tunnetustegevust, emotsionaalset seisundit ja käitumist koolis;

4.1.3. vajadusel teevad kooli tugispetsialistid kooskõlastatult õpilase vanematega koostööd teiste valdkondade spetsialistidega väljastpoolt kooli, vajadusel soovitavad täiendavate uuringute läbiviimist;

4.1.4. hindamise, testimise ja uuringute tulemused, samuti õpetajate tähelepanekud, tugispetsialistide ning koolivälise nõustamismeeskonna antud soovitused, rakendatud teenused ja tugi ning hinnang nende tulemuslikkuse kohta kantakse õpilase individuaalse arengu jälgimise kaardile.

4.2. Õpilase toe vajaduse väljaselgitamist koordineerib koolis HEVKO, kes toetab ja juhendab õpetajat haridusliku erivajaduse väljaselgitamisel, nõustab vanemat ning teeb õpetajale ja direktorile ettepanekuid edaspidiseks pedagoogiliseks tööks, koolis pakutavate õpilase arengut toetavate meetmete rakendamiseks või lisauuringute tegemiseks ning ühelt haridustasemelt teisele ülemineku toetamiseks.

5. TUGIMEETMETE VALIK, TOE LIIGI MÄÄRATLEMINE NING MEETMETE

RAKENDAMINE

5.1. Tugimeetmete valik (toetamise viis) ja rakendamise tingimused (maht, kestvus, õpikeskkond jne) määratletakse tugispetsialistide ettepanekul ning koostöös õpilase, tema vanemate ja klassi-või aineõpetajaga, lähtudes õpilase vajadustest (vanus, keskkonna tajumise eripära, puudespetsiifilised vajadused jms).

5.2. Üldine tugi

5.2.1. Üldist tuge võivad vajada eelkõige riikliku õppekava alusel õppivad õpilased, kel on tekkinud takistused koolikohustuse täitmisel või mahajäämus õpitulemuste saavutamisel.

5.2.2. Üldise toe vajadus võib tuleneda õpilase ajutisest kirjutamis-ja/või lugemisraskusest või ajutisest õpiraskusest, mis võib olla tingitud tervislikust seisundist, sh haigestumisest ja sellega kaasnevast pikemaajalisest puudumisest või traumast, sh psüühilisest või sotsiaalmajanduslikust eriolukorrast jms.

5.2.3. Üldise toe rakendamisel tagatakse õpilasele ajutiselt või perioodiliselt:

5.2.3.1. individuaalne lisajuhendamine;

5.2.3.2. tugispetsialistide teenuse kättesaadavus;

5.2.3.3. ning vajadusel õpiabitunnid – tulenevalt toe vajaduse eripärast kas individuaalselt või rühmas.

5.2.4. Juhul, kui õpilase hariduslik erivajadus tuleneb tema andekusest, koostatakse õpilasele individuaalne õppekava ning tagatakse täiendav juhendamine, kas aineõpetaja või teiste vastava valdkonna spetsialistide poolt haridusprogrammide või teiste haridusasutuste kaudu. Õpetaja valib õpilase võimete ja annete arendamiseks sobivad õppemeetodid ja vajadusel kohandab õpikeskkonda.

5.3. Tõhustatud või eritugi

5.3.1. Kui kooli tagatud üldine tugi ei anna õpilase arenguks soovitud tulemusi, siis rakendatakse koolivälise nõustamismeeskonna soovitusel tõhustatud tuge või erituge. Sellisel juhul on õpilane käsitletav haridusliku erivajadusega õpilasena.

5.3.2. Koolivälise nõustamismeeskonna soovitus kantakse EHIS-esse pärast seda, kui vanem on andnud nõusoleku soovituse rakendamiseks. Soovituse rakendamiseks teeb vanem koolile kirjaliku avalduse.

5.4. Tõhustatud tuge rakendatakse õpilasele, kes oma püsiva õpiraskuse, psüühika- ja käitumishäire või muu terviseseisundi või puude tõttu vajab vähemalt üht järgmistest teenustest:

5.4.1. pidevat tugispetsialistide teenust ja individuaalset õppekava ühes, mitmes või kõikides

ainetes;

5.4.2. pidevat tugispetsialistide teenust ja osaajaga õpet individuaalselt või rühmas;

5.4.3. pidevat tugispetsialistide teenust ja individuaalset tuge klassis toimuva õppetöö ajal;

5.4.4. õpet eriklassis.

5.5. Erituge rakendatakse õpilasele, kes tulenevalt tema raskest ja püsivast psüühikahäirest, intellekti-või meelepuudest või liitpuudest vajab:

5.5.1.puudespetsiifilist õppekorraldust, -keskkonda, -metoodikat, -vahendeid ning õppes osalemiseks pidevat tugispetsialistide teenust lõimituna sotsiaal-või tervishoiuteenustega või mõlemaga;

5.5.2.osaajaga õpet individuaalselt või rühmas või pidevat individuaalset tuge klassis või õpet eriklassis.

5.6.Vähemalt korra õppeaastas ja juhul, kui koolivälise nõustamismeeskonna määratud toe

rakendamise tähtaeg on lõppenud, hindab haridusliku erivajadusega õpilase õppe koordineerija koostöös õpetajate ja tugispetsialistidega soovitatud toe rakendamise mõju ning teeb ettepanekud edasiseks tegevuseks.

6. ÕPPEKORRALDUSLIKUD MEETMED ÕPILASE INDIVIDUAALSE ARENGU

TOETAMISEKS

6.1. Individuaalne lisajuhendamine (sh järeleaitamine ja järelevastamine);

6.1.1. Õpetaja ülesanne on jälgida iga õpilase arengudünaamikat ja toimetulekut klassis, sh märgata teistest võimekamaid õpilasi ja neid, kelle õpijõudlus on madal. Vastavalt vajadusele õpetaja diferentseerib ja individualiseerib tegevusi/õpetust ning nõustab ja juhendab lapsevanemat.

6.1.2. Õpetaja valib õpilase võimete ja annete arendamiseks sobivad õppemeetodid, korraldab vajaduse korral diferentseeritud õpet ja kohandab õpikeskkonda:

6.1.2.1. jõukohastab õppevara ja töökorraldusi (nt lihtsustab ülesannete juhiseid ja küsimusi, struktureerib neid; suunab õppeülesannete täitmisele väikeste etappide kaupa; lihtsustab õppematerjali ja õppetekste, toob esile olulise; lisab kontrollküsimusi teksti mõtteliste osade vahele; lubab õpilasel kasutada vastamisel rohkem valikvastustega tekste);

6.1.2.2. võimekatele õpilastele annab keerukamaid ja pingutust nõudvaid ülesandeid ja -materjali, kohandab õppe kiirendatud tempos (vältida rutiinset kordamist), lisaülesanded, uurimistööd, esitluste-esinemise võimaldamine tunnis;

6.1.2.3. suunab kasutama õppeprotsessis ja ülesannete lahendamisel abimaterjale (skeemid, reeglite, valemite või näidiste kogumikud, sõnaraamatud, teatmikud, vastavad arvutiprogrammid jms);

6.1.2.4. võimaldab õpilase töö-ja tähelepanuvõime langedes või väsimuse märkide ilmnemisel lühemaid õppesessioone ja teha pikemaid pause õppetöös või anda lisaaega ülesande sooritamiseks;

6.1.2.5. juhendab tunnis õpilast individuaalselt, annab eduelamust võimaldavat tagasisidet õpitegevusele, tunnustab pingutust ja positiivset suhtumist; võimaldab rahulikku keskkonda vastamiseks (individuaalne vastamine) jms.

6.1.3 .Õpilastele, kellel tekib õppetöös mahajäämus, pakub õpetaja individuaalset lisaõpet ja tuge õppetundide järgselt – planeerides regulaarse konsultatsiooni aja. Toetusvajaduse püsimisel teavitab HEVKO-d (esildis) ning koostöös klassijuhataja ja tugispetsialistidega aitab kaasa õpilasele tõhusama toetuse korraldamiseks tunnis või tunniväliselt ja tugispetsialistide kaasamiseks.

6.1.4. Õpilased, kellel on sooritamata või ebaõnnestunud töid, määratakse eraldi järelevastamise aeg.

6.2. Tugispetsialistide teenus

6.2.1. Õpilased, õpetajad ja lapsevanemad saavad vajadusel pöörduda sotsiaalpedagoogi juurde nõustamisele.

6.2.2. Eripedagoogilise ja logopeedilise õpiabi vajaduse ilmnedes võtab õpetaja ja/ või lapsevanem kontakti HEVKO-ga, kes korraldab lapse hindamise ja toe rakendamise individuaalselt või õpiabigrupis.

6.3. Eripedagoogiline ja/või logopeediline õpiabi

6.3.1. Õpiabi on toetav õpetus ajutiste ainealaste õpiraskustega ja välja kujunemata õpioskustega ning logopeediliste probleemidega põhikooli õpilastele, kellel vaatamata klassi-ja aineõpetajate abile, õpetuse diferentseerimisele ja individualiseerimisele on püsivad raskused õppekava nõuetele vastavate õpitulemuste saavutamisel.

6.3.2. Õpiabitund toetab õpilase vastavas klassis õppimist ja aine õpitulemuste omandamist. Õpiabitundides korrigeeritakse ja arendatakse üldjuhul õpilase suulist ja kirjalikku kõnet lähtuvalt kõnepuude mehhanismist või olemusest; kujundatakse ja arendatakse eripedagoogiliste võtete abil õpioskusi ja õpivilumusi, kognitiivseid oskusi, samuti teostatakse õpilaste psüühiliste protsesside ja tunde-tahtevalla arendamist.

6.4. Individuaalse õppekava rakendamine

6.4.1. Kool võib teha õpilast õpetades muudatusi või kohandusi õppeajas, õppesisus, õppeprotsessis ja õppekeskkonnas;

6.4.2. Kool koostab õpilasele individuaalse õppekava juhul kui:

6.4.2.1. õpilasele rakendatakse õppekorraldust, mille puhul õpilane on väga vähesel määral kaasatud klassis läbiviidavasse õppesse;

6.4.2.2. kui õpilase õppekava erineb klassile koostatud õppekavast;

6.4.2.3. kui õpilase klassi läbimise aega või nominaalset õppeaega muudetakse või kui õpilasele rakendatudkohandustega kaasneb nädalakoormuse või õppe intensiivsuse oluline kasv või kahanemine võrreldes kooli või riikliku õppekavaga;

6.4.2.4. kui kooliväline nõustamismeeskond on andnud õpilase arengu toetamiseks soovituse vähendada või asendada riiklikes õppekavades sätestatud õpitulemusi või vabastada kohustusliku õppeaine õppimisest.

6.5. Käitumise tugikava

6.5.1. Individuaalne käitumise tugikava toetab käitumisraskustega õpilast, kelle igapäevane toimetulek koolis on häiritud oskamatusest mõista ja adekvaatselt reageerida enda ja kaasõpilaste emotsioonidele, millest tulenevalt on raskendatud suhtlemine nii eakaaslaste kui ka täiskasvanutega.

6.5.2. Käitumise tugikava koostamise eesmärk on toetada õpilase sotsiaalsete oskuste arendamist teda ümbritsevas võrgustikus (kooli ja kodu koostöös) positiivse tagasiside ja eduelamuse kogemise abil. Käitumise tugikava koostajaks ja rakendajaks võib olla klassijuhataja, aineõpetaja või tugispetsialist.

6.6. Õpe väikeklassis

6.6.1. Koolis võib moodustada tõhustatud ja erituge vajavatele õpilastele õppetöö läbiviimiseks ja vajaliku toe pakkumiseks eriklasse.

6.6.2. Tõhustatud tuge vajavate õpilastelemoodustatud eriklassides on klassi täituvuse piirnorm üldjuhul 12 õpilast, erituge vajavatele õpilastele moodustatud klassides 6 õpilast.

6.7. Individuaalne õpe

6.7.1. Individuaalne õpe on erituge vajavatele õpilastele erandjuhul õpetaja poolt väljaspool

klassiruumi täismahus läbiviidav õpe ühes või mitmes või kõikides ainetes.

6.7.2. Erituge vajavale õpilasele annab individuaalõppeks õppekorraldusliku soovituse

kooliväline nõustamismeeskond.

6.7.3.Individuaalset õpet viiakse läbi õpilastele, kellel on raskest kroonilisest psüühikahäirest

tulenev püsiv normikohasest erinev käitumismuster, keskendumisraskused ning õpivõime langus, mis takistavad õpilase enda ja teiste õpilaste õppimist kas rühmas või klassis ning ohustavad turvalisust.

6.8. Koduõpe tervislikel põhjustel

6.8.1. Koduõpet tervislikel põhjustel rakendatakse koolivälise nõustamismeeskonna soovitusel õpilasele, kellel on raske funktsioonihäire, haigus või puue või kelle tervislik seisund võib sellise häire põhjustada ning kelle terviseseisund ei võimalda tal kooli ruumides läbiviidavas õppetöös osaleda.

6.8.2. Kooliväline nõustamismeeskond võib koduõppe rakendamist soovitada kuni kolmeks aastaks, mille järel vaadatakse üle koduõppe pikendamise vajadus. Minimaalne koduõppe kestus on kaks õppeveerandit.

6.8.3. Tervislikel põhjustel koduõppel viibivale õpilasele koostab kool koostöös vanemaga õpilase võimeid ja erivajadusi arvestava individuaalse õppekava, lähtudes raviarsti või eriarsti ja koolivälise nõustamismeeskonna soovitustest ning temale kohaldatavas riiklikus õppekavas sätestatud kohustuslikest ainetest.

6.9. Koduõpe vanema soovil

6.9.1. Koduõpet vanema taotlusel korraldab ja finantseerib vanem, kes vastutab ka õpitulemuste saavutamise eest.

6.9.2. Vanema taotlusel koduõppel õppivale õpilasele koostab koduõpet läbiviiv isik koostöös kooliga kooli õppekavast lähtudes individuaalse õppekava. Individuaalses õppekavas määratakse kindlaks õpetajad, kes kooli poolt kontrollivad vähemalt üks kord poolaastas õpitulemuste omandamist.

6.9.3. Koolil on õigus katkestada koduõpe, kui kontrolli käigus ilmneb, et õpilasel on individuaalse õppekavaga määratletud õpitulemused suures mahus saavutamata.

6.9.4. Üldjuhul tehakse vanema taotlusel koduõppe rakendamise otsus õppenõukogu poolt õppeaasta või poolaasta alguses. Selleks esitab vanem kooli direktorile taasesitamist võimaldavas vormis taotluse. Taotluses kirjeldatakse vanema soovil koduõppele viimise põhjused ja andmed isiku kohta, kes hakkab last õpetama.

6.10. Õpitulemuste vähendamine ja asendamine

6.10.1. Õpitulemuste vähendamise soovituse teeb kooliväline nõustamismeeskond lähtudes õpilase kohta eelnevalt tehtud pedagoogilise, psühholoogilise ja vajadusel meditsiinilise uuringu tulemustest. Soovituse rakendamise aluseks on koolivälise nõustamismeeskonna otsus ja vanema kirjalik taotlus.

6.10.2. Õpitulemuste vähendamisel koostatakse õpilasele individuaalne õppekava ning vastavalt vajadusele rakendatakse teisi tugimeetmeid (tugiõpe, diferentseeritud hindamine jms, eripedagoogi, logopeedi, sotsiaalpedagoogi teenus).

6.11. Lihtsustatud õppekava rakendamine

6.11.1. Põhikooli lihtsustatud riiklikku õppekava rakendatakse kerge intellektipuudega õpilastele koolivälise nõustamismeeskonna soovitusel ja vanema kirjalikul nõusolekul.

6.11.2. Lihtsustatud õppel olevad õpilased võivad õppida eriklassis või olla kaasatud tavaklassi. Kõigile tavaklassi kaasatud lihtsustatud õppel olevatele õpilastele koostatakse individuaalne õppekava. Individuaalse õppekava koostamisel lähtutakse Põhikooli lihtsustatud riiklikust õppekavast ja seal toodud õpitulemustest ning tunnijaotuskavast.